ទស្សនៈទាន

វគ្គបណ្តុះបណ្តាលដល់ក្រុមប្រឹក្សាឃុំ ស្តីពី

ការគ្រប់គ្រងសហគមន៍តំបន់ការពារធម្មជាតិ

ថ្ងៃទី២៤-២៥ ខែវិច្ឆិកា ឆ្នាំ២០២០ នៅមន្ទីរបរិស្ថាន ខេត្តកំពង់ធំ

១.សេចក្តីផ្តើម

ការចូលរួមរបស់ប្រជាពលរដ្ឋគឺជាកត្តាចាំបាច់ និងជាថាមពលមួយយ៉ាងសំខាន់សម្រាប់ការ​អភិវឌ្ឍមូលដ្ឋាន យ៉ាងណាមិញការគ្រប់គ្រងតំបន់ការពារធម្មជាតិ ក៏តម្រូវឱ្យមានការចូលរួមពីសំណាក់​ប្រជាសហគមន៍មូលដ្ឋាន ដែលរស់នៅក្នុង និងក្បែរតំបន់ការពារធម្មជាតិ ដែលពួកគាត់បាននិងកំពុងប្រើប្រាសធនធានធម្មជាតិទាំងនោះ សម្រាប់បំពេញតម្រូវការក្នុងជីវភាពរស់នៅប្រចាំថ្ងៃ ។ ឈរលើទស្សនៈនេះរាជរដ្ឋាភិបាលនៃព្រះរាជាណាចក្រកម្ពុជា បានដាក់​ចេញនូវគោលនយោបាយវិមជ្ឈការ និងលិខិតបទដ្ឋានច្បាប់ដើម្បីគាំទ្រ និងជំរុញលើកទឹកចិត្តឱ្យមានការ​ចូលរួមពីប្រជាពលរដ្ឋក្នុងការគ្រប់គ្រងធនធានធម្មជាតិ។ ជាក់ស្តែងក្នុងជំពូកទី៦ នៃច្បាប់ស្តីពី តំបន់ការ​ពារធម្មជាតិ បានបង្ហាញអំពីតួនាទី​និងសិទ្ធិរបស់សហគមន៍មូលដ្ឋាននិងជនជាតិដើមភាគតិច ក្នុងការ​ចូលរួមគ្រប់គ្រងធម្មជាតិ តាមរយៈការរៀបចំជាសហគមន៍តំបន់ការពារ​ធម្មជាតិ​ ដែលជាយុទ្ធសាស្ត្រ​សមស្របសំដៅធានាបាននូវកិច្ចគាំពារបរិស្ថាន ការអភិរក្សជីវចម្រុះ និងការលើកកម្ពស់ជីវភាពរស់នៅ​របស់​ប្រជា​ពលរដ្ឋប្រកបដោយចីរភាព។

លើសពីនេះទៀតក្រសួងបរិស្ថាន បានធ្វើប្រតិភូកម្មមុខងារ ជូនដល់ក្រុមប្រឹក្សាឃុំសង្កាត់ តាមរយៈប្រកាសលេខ ០៣៧ ប្រ.ក បស្ថ ចុះថ្ងៃទី១០ ខែកុម្ភៈ ឆ្នាំ២០១៦ ស្តីពី “ការគ្រប់គ្រងសហគមន៍តំបន់ការពារធម្មជាតិ” និង សេចក្តីសម្រេចលេខ ០១៥ ស.ស.រ/គ.ជ.អ.ប ចុះថ្ងៃទី២២ ខែមីនា ឆ្នាំ២០១៦ ស្តីពី ការកំណត់រដ្ឋបាលឃុំ សង្កាត់គោលដៅសម្រាប់អនុវត្តសាកល្បងការផ្ទេមុខងារការគ្រប់គ្រងសហគមន៍តំបន់ការពារធម្មជាតិ។

ជាក់ស្តែងគិតត្រឹមឆមាសទី១ ឆ្នាំ២០២០ ដោយមានការចូលរួមកិច្ចសហការពីអាជ្ញាធរមូលដ្ឋានគ្រប់លំដាប់ថ្នាក់ ជាពិសេសក្រុមប្រឹក្សាឃុំ ក្រសួងបរិស្ថានបានរៀបចំ​សហគមន៍តំបន់ការពារធម្មជាតិសរុប​ចំនួន**១៧៤ សហគមន៍** ដែលមានភូមិចូលរួមចំនួន**៣៣០ភូមិ** នៅក្នុង១០០ឃុំ និង១៦ខេត្តគោលដៅ ដោយមានប្រជាពលរដ្ឋចូលរួមជាសមាជិកចំនួន **៤៦ ១១២គ្រួសារ** គ្រប់​គ្រងលើផ្ទៃដីព្រៃសរុបចំនួន **២៩៦៥១១ហិចតា**។

ក្នុងទិសដៅជួយពង្រឹងការគ្រប់គ្រងសហគមន៍តំបន់ការពារធម្មជាតិ ស្របតាមមុខងារដែលបានប្រតិភូកម្មជូនដល់ក្រុមប្រឹក្សាឃុំសង្កាត់ នាយកដ្ឋានជីវភាពសហគមន៍ នៃអគ្គនាយកដ្ឋានសហគមន៍មូលដ្ឋាន នៃក្រសួងបរិស្ថាន បានសហការជាមួយមជ្ឈមណ្ឌលសម្រាប់មនុស្ស និងព្រៃឈើ ( RECOFTC) គ្រោងរៀបចំវគ្គបណ្តុះបណ្តាលដល់ក្រុមប្រឹក្សាឃុំ គោលដៅដែលមានសហគមន៍តំបន់ការពារធម្មជាតិ។

២.គោលបំណង

វគ្គបណ្តុះបណ្តាលធ្វើឡើងក្នុងគោលបំណងរួមគឺបង្កើនសមត្ថភាពយលដឹង ដល់ក្រុមប្រឹក្សាឃុំមានសមត្ថភាពគ្រប់គ្រាន់ក្នុងការចូលរួមសម្របសម្រួលការងារសហគមន៍តតំបន់ការពារធម្មជាតិ​ឱ្យកាន់តែមានប្រសិទ្ធភាព។ វគ្គបណ្តុះបណ្តាលមានគោលបំណងជាក់លាក់ដូចខាងក្រោម៖

* ចែករំលែកព័ត៌មាន និងបទពិសោធន៍លើការអនុវត្តជាក់ស្តែង ក្នុងការចូលរួមគាំទ្រសហគមន៍តំបន់ការពារធម្មជាតិកន្លងមក
* ផ្តល់នូវចំណេះដឹងដល់ក្រុមប្រឹក្សាឃុំ ស្តីពី គោលការណ៍ត្រួតពិនិត្យ ផ្តល់យោបល់ តម្រង់ទិសលើការគ្រប់គ្រងសហគមន៍តំបន់ការពារធម្មជាតិ។

៣,អ្នកចូលរួម

អ្នកចូលរួមក្នុងវគ្គបណ្តុះបណ្តាលនេះ មានក្រុបប្រឹក្សាឃុំគោលដៅចំនួន២៨នាក់ មកពី១៤ឃុំ ក្នុង៥ស្រុក រួមមាន៖

1. ស្រុកសណ្តាន់៖ ឃុំសុចិត្ត ឃុំមានរិទ្ទ ឃុំសណ្តាន់ ឃុំងន ឃុំដងកាំបិត ឃុំមានជ័យ
2. ស្រុកប្រាសាទសំបូរ៖ ឃុំប្រាសាទសំបូរ
3. ស្រុកប្រាសាទបល័្លង្គ ៖ ឃុំសាលាវិស័យ ឃុំសាគ្រាម ឃុំក្រយា
4. ស្រុកស្ទោង៖ ឃុំពពក ឃុំប្រឡាយ ឃុំពាមបាង
5. ស្រុកកំពង់ស្វាយ៖ ឃុំផាត់សណ្តាយ

កម្មវិធីវគ្គបណ្តុះបណ្តាលស្តីពី

តួនាទីរបស់ក្រុមប្រឹក្សាឃុំក្នុងការចូលរួមគ្រប់គ្រងតំបន់ការពារធម្មជាតិ

ថ្ងៃទី២៤-២៥ ខែវិច្ឆិការ ឆ្នាំ២០២០ នៅមន្ទីរបរិស្ថាន ខេត្តកំពង់ធំ

|  |  |  |
| --- | --- | --- |
| **ពេលវេលា** | **ប្រធានបទ** | **វិធីសាស្រ្ត** |
| ថ្ងៃទី១៖ | | |
| ៨.០០-១០.០០ | កម្មវិធីបើក  មតិចាប់អារម្មណ៍របស់ប្រធានមន្ទីរបរិស្ថានខេត្តកំពង់ធំ  សន្តរកថាបើកសិក្ខាសាលាដោយ លោកជុំទាវ  មុម ថានី រដ្ឋលេខាធិការក្រសួងបរិស្ថាន | បទបង្ហាញ |
| ១០:០០-១០:៣០ | សម្រាកអាហារសម្រន់ |  |
| ១០:៣០-១១:៣០ | * សារៈសំខាន់នៃការបង្កើតសហគមន៍តំបន់ការពារធម្មជាតិ * ហេតុផលនៃការធ្វើប្រតិភូកម្មមុខងារក្នុងការគ្រប់​គ្រងសហគមន៍តំបន់ការពារធម្មជាតិ | ក្រុមពិភាក្សា  និងបង្ហាញលទ្ធផល |
| ១១:៣០-១.៣០ | សម្រាកអាហារថ្ងៃត្រង់ |  |
| ១.៣០-៣.០០ | * បច្ចុប្បន្នភាពនៃការអភិវឌ្ឍសហគមន៍តំបន់ការពារធម្មជាតិ * ទិដ្ឋភាពច្បាប់គាំទ្រដល់ការអភិវឌ្ឍសហគមន៍តំបន់ការពារធម្មជាតិ | បទបង្ហាញ |
| ៣.០០-៣.៣០ | សម្រាកអាហារសម្រន់ |  |
| ៣.៣០-៤.៣០ | ការចែករំលែកបទពិសោធន៍ទាក់ទងនឹងការចូលរួមរបស់ឃុំក្នុងការអភិវឌ្ឍសហគមន៍តំបន់ការពារធម្មជាតិ | ក្រុមពិភាក្សា  និងបទបង្ហាញ |
| ថ្ងៃទី ២ | | |
| ៨.០០-១០.០០ | តួនាទី និងការទទួលខុសត្រូវរបស់ក្រុមប្រឹក្សាឃុំក្នុងការចូលរួមគ្រប់គ្រងសហគមន៍តំបន់ការពារធម្មជាតិ៖ | បទបង្ហាញ និងពិភាក្សា |
| ១០.០០-១០.៣០ | សម្រាកអាហារសម្រន់ |  |
| ១០.៣០-១១.៣០ | ដំណើរការរៀបចំសហគមន៍តំបន់ការពារធម្មជាតិ៖ | បទបង្ហាញ និងពិភាក្សា |
| ១១.៣០-១.៣០ | សម្រាកអាហារថ្ងៃត្រង់ |  |
| ១.៣០-៣.០០ | * យន្តការត្រួតពិនិត្យ និងវាយតម្លៃសហគមន៍តំបន់ការពារធម្មជាតិ៖ | ក្រុមពិភក្សា  និងបទបង្ហាញ |
| ៣.00-៣.៣០ | សម្រាកអាហារសម្រន់ |  |
| ៣.៣០-៤.៣០ | បូកសរុប វាយតម្លៃ និងបិទវគ្គ |  |

បញ្ជាក់ៈ សូមរក្សសិទ្ធក្នុងការកែសម្រួលកម្មវិធីបើមានករណីចាំបាច់